**Zápisnica**

**z riadneho zasadnutia OZ v Šemši dňa 24.05.2014.**

**Prítomní:** podľa prezenčnej listiny

**PROGRAM:**

1. Otvorenie zasadania

2. Schválenie programu rokovania zasadnutia OZ, určenie overovateľov a zapisovateľa

3. Kontrola plnenia uznesení

4. Návrh počtu poslancov na volebné obdobie rokov 2014-2018

5. Úväzok starostu obce na volebné obdobie rokov 2014-2018

6. Záverečný účet obce za rok 2013

7. Čerpanie rozpočtu za 1. Q. 2014

8. Vyvlastnenie pozemkov- záhrady

9. Rôzne - oslavy „DEŇ OBCE ŠEMŠA“

- VSE VN Vyšné poľo

10. Záver

**Schválený program:**

1. Otvorenie zasadania

2. Schválenie programu rokovania zasadnutia OZ, určenie overovateľov a zapisovateľa

3. Kontrola plnenia uznesení

4. Návrh počtu poslancov na volebné obdobie rokov 2014-2018

5. Úväzok starostu obce na volebné obdobie rokov 2014-2018

6. Čerpanie rozpočtu za 1. Q. 2014

7. Dodatok č. 1 k VZN č.3/2008 o výške príspevku za pobyt dieťaťa v MŠ

8. Vyvlastnenie pozemkov- záhrady

9. Rôzne - oslavy „DEŇ OBCE ŠEMŠA“

- VSE VN Vyšné poľo

10. Záver

**K bodu č. 1:**

Zasadnutie OZ otvoril a viedol p. Lukáč starosta obce. Konštatoval, že prítomní sú štyria poslanci a OZ je uznášania schopné. Počas zasadnutia sa dostavil p. Novotný a p. Švec prišiel ku koncu zasadnutia – nehlasoval o žiadnom uznesení.

**K bodu č.2:**

Program rokovania OZ dostali poslanci v elektronickej podobe v  pozvánke. Za overovateľov určil p. Lacka a p. Demka, za zapisovateľku p. Vargovú Lukáčová. Starosta obce tlmočil návrh  audítorky Ing. Zálepovej, aby bol bod programu 6.Návrh záverečného účtu za obce 2013 stiahnutý, nakoľko k záverečnému účtu sa musí vyjadriť audítor po vykonaní auditu. Audit obce sa aktuálne uskutočňuje. Starosta teda navrhol bod programu stiahnuť a nahradiť ho bodom Dodatok č. 1 k VZN č.3/2008 o výške príspevku za pobyt dieťaťa v MŠ. Program sa menil v bodoch 6 a 7 nasledovne: bod č.6 Čerpanie rozpočtu za 1. Q. 2014 a bod č.7 Dodatok č. 1 k VZN č.3/2008 o výške príspevku za pobyt dieťaťa v MŠ. Poslanec Lacko s návrhom audítorky nesúhlasil, pri hlasovaní sa zdržal. Ostatní poslanci so zmenou programu súhlasili. **Hlasovanie č.1**

**K bodu č. 3:**

Starosta obce konštatoval, že na ostatnom zasadnutí zastupiteľstva neboli prijaté uznesenia, ktorých plnenie je potrebné kontrolovať. **Hlasovanie č.2**

**K bodu č.4:**

V tomto bode rokovania starosta obce predložil návrh počtu poslancov v súlade s § 11 ods. 3 zák. č. 369/1990 Zb. o obecnom zriadení v z. n. p. v novom volebnom období r. 2014- 2018, navrhol ponechať počet poslancov 7. Poslanci súhlasili, počet poslancov OZ sa nemení. **Hlasovanie č.3**

**K bodu č.5:**

V tomto bode rokovania starosta obce predložil poslancom návrh rozsahu výkonu funkcie starostu v novom volebnom období r. 2014- 2018. V súlade s § 11 ods. 4 písm. i) zák. č. 369/1990 Zb. o obecnom zriadení v z. n. p. navrhol výkon funkcie starostu Obce Šemša v rozsahu 1, t. z. v plnom rozsahu. Poslanci s návrhom súhlasili. **Hlasovanie č.4**

**K bodu č.6**

Čerpanie rozpočtu obce za 1. Q.2014 dostali poslanci elektronickou poštou. Poslanci Lacko a Demko mali otázku ohľadom prečerpania v položke 637003 propagácia, inzercia a reklama. Toto prečerpanie súvisí s vytvorením novej web stránky, domény a webhostingu. Web stránka musí byť v súlade s platnou legislatívou, podľa pravidiel prístupnosti webového sídla podľa prílohy č. 1 Výnosu o štandardoch pre IS VS (účinnosť 1.10.2008, vydaný vo Finančnom spravodajcovi MF SR č. 9/2008). Zdôvodnenie poslancom postačilo a čerpanie rozpočtu za 1.Q.2014 zobrali jednohlasne na vedomie. **Hlasovanie č.5**

**K bodu č.7**

Na minulom zasadnutí OZ poslanci schválili návrh Dodatku č. 1 k VZN č. 3/2008 o výške príspevku za pobyt dieťaťa v MŠ. Požiadavkou bolo zvýšenie príspevku zo sumy 8,29 € na 10,00 €, nakoľko pôvodná suma spôsobuje problémy pri výbere školného. Tento dodatok schválili bez diskusie. **Hlasovanie č.6**

**K bodu č.8**

Starosta obce podal informoval poslancov o postupe obce pri vyvlastnení pozemkov pre účely výstavby miestnej komunikácie. Na stretnutí vlastníkov pozemkov – záhrady Terasa, ktoré sa konalo 28.2.2014 sa vlastníci vyjadrili pozitívne k výstavbe miestnej komunikácie. P. Balun bol však proti. Tento nový vlastník nehnuteľnosti (nachádzajúcej sa v spomínanej lokalite) ju kupoval s vedomím, že Územný plán obce Šemša v záväznej časti ráta s výstavbou miestnej komunikácie cez záhrady. Starosta obce ho na to osobne upozorňoval. Nakoľko sa jedná o verejnoprospešnú stavbu zakotvenú v záväznej časti územného plánu v zmysle § 108 zákona č. 50/1976 Zb. o územnom plánovaní a stavebnom poriadku (stavebný zákon)je možné pozemok pre vyššie uvedený cieľ vyvlastniť. Poslanci s postupom obce súhlasia a informáciu zobrali na vedomie. **Hlasovanie č.7**

**K bodu č.9**

Starosta obce sa pýtal poslancov na Oslavy Dňa Obce Šemša – termín a miesto konania. Výsledkom diskusie bolo, že dátum a miesto konania osláv je stanovený na 28.6.2014 t.j. v sobotu na futbalovom ihrisku. Program bude presne dohodnutý na piatkovom stretnutí poslancov(30.5.2014 o 19,00 hod.), podľa toho, čo sa komu podarilo zabezpečiť. Rozdelenie úloh pri príprave programu: Starosta: guláš, sponzori, skákací hrad, atrakcie pre deti, prezentácia PZ, letec, deti ZŠ a MŠ, Demjanová. Švec: Country skupina, plagát, koníky Šaca. Demko: elektrina- p. Kuba, voda. Novotný, Kuba: animátori pre deti, nákup drobností do súťaží pre deti, oslovenie našich dievčat tancujúcich v súboroch o prezentáciu.

**K bodu č.10**

Starosta obce poslancov informoval o stretnutí s pani Bartošovou, ktorá koná v mene vlastníkov Vyšné poľo a predložila mu žiadosť VSE o odberné miesto, ktorú však starosta odmietol podpísať. Žiadosť o nové odberné miesto nemôže starosta obce podpísať bez predchádzajúceho súhlasu obecného zastupiteľstva. Do dnešného zasadnutia mali vlastníci predložiť dokument týkajúci sa darovania pozemkov za účelom výstavby miestnej komunikácie, do začiatku zasadania dokument nebol predložený.

**K bodu č.11**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísal/(a):** Vargová Lukáčová

...................................................... ....................................................

prednosta ObÚ starosta obce

**Overovatelia:**

Imrich Demko ........................................

RNDr.Vladimír Lacko, PhD. ........................................

**Závery**

**z riadneho zasadnutia Obecného zastupiteľstva v Šemši dňa 24.05.2014.**

**1. Návrh programu riadneho zasadnutia OZ**

**Uznesenie č. 11/2014**

Obecné zastupiteľstvo v Šemši:

**schvaľuje**

1.program riadneho zasadnutia obecného zastupiteľstva.

Počet všetkých poslancov:7

Počet prítomných poslancov: 4

Hlasovali:4 Za: 3 Proti: 0 Zdržali sa: 1

**2.Kontrola plnenia uznesení**

**Uznesenie č. 12/2014**

Obecné zastupiteľstvo v Šemši:

**berie na vedomie**

1.kontrolu plnenia uznesení

Počet všetkých poslancov: 7

Počet prítomných poslancov: 4

Hlasovali: 4 Za: 4 Proti: 0 Zdržali sa:0

**3. Návrh počtu poslancov na volebné obdobie 2014-2018**

**Uznesenie č. 13/2014**

Obecné zastupiteľstvo v Šemši:

**schvaľuje**

1. v súlade s § 11 ods. 3 zák. č. 369/1990 Zb. o obecnom zriadení v z. n. p. počet poslancov 7 Obce Šemša v novom volebnom období r. 2014- 2018.

Počet všetkých poslancov:7

Počet prítomných poslancov: 4

Hlasovali: 4 Za: 4 Proti: 0 Zdržali sa: 0

**4. Rozsah výkonu starostu obce na volebné obdobie 2014-2018**

**Uznesenie č. 14/2014**

Obecné zastupiteľstvo v Šemši:

**schvaľuje**

1. v súlade s § 11 ods. 4 písm. i) zák. č. 369/1990 Zb. o obecnom zriadení v z. n. p. výkon funkcie starostu Obce Šemša v novom volebnom období r. 2014- 2018 v rozsahu 1, t. z. v plnom rozsahu.

Počet všetkých poslancov:7

Počet prítomných poslancov: 4

Hlasovali: 4 Za:4 Proti: 0 Zdržali sa: 0

**5. Čerpanie rozpočtu za 1.Q.2014**

**Uznesenie č. 15/2014**

Obecné zastupiteľstvo v Šemši:

**berie na vedomie**

1. čerpanie rozpočtu za rok 1.Q.2014

Počet všetkých poslancov:7

Počet prítomných poslancov: 5

Hlasovali: 5 Za: 5 Proti: 0 Zdržali sa: 0

**6. Dodatok č.1 k VZN č. 3/2008 o výške príspevku za pobyt dieťaťa v MŠ**

**Uznesenie č. 16/2014**

Obecné zastupiteľstvo v Šemši:

**uznáša sa**

1. na dodatku č.1 k VZN č.3/2008 o výške príspevku za pobyt dieťaťa v MŠ

Počet všetkých poslancov:7

Počet prítomných poslancov: 5

Hlasovali: 5 Za: 5 Proti:0 Zdržali sa: 0

**7. Vyvlastnenie pozemkov – záhrady Terasa**

**Uznesenie č. 17/2014**

Obecné zastupiteľstvo v Šemši:

**berie na vedomie**

1. postup obce pri vyvlastnení pozemkov pre účely výstavby miestnej komunikácie

Počet všetkých poslancov:7

Počet prítomných poslancov: 5

Hlasovali: 5 Za:5 Proti: 0 Zdržali sa: 0

V Šemši 24.05.2014 Jozef Lukáč – starosta